|  |  |
| --- | --- |
|  | |
| Møtebok | | |
| Til: | Mette Refsnes, Adam Carlsson, Runa Vik Williams, Morten Nyhuus-Eriksen, Klara Bjørseth Bjørnersen, Lauritz Jarsve Paulsen, Thomas Midtskogen Berger, Håvard Hunstad | |
| Fra: | Apalløkka skole | |
| Møtegruppe: | Driftsstyremøte | |
| Møtested: | Apalløkka skole | |
| Møtedeltakere: | Mette Refsnes, Adam Carlsson, Runa Vik Williams, Morten Nyhuus-Eriksen, Klara Bjørseth Bjørnersen, Lauritz Jarsve Paulsen, Thomas Midtskogen Berger, Håvard Hunstad | |
| Møtetid: | Onsdag 25.09.24, kl 17.30-19.00 | |
| Saksbehandler: | Cathrine Torsvik Thingnes | |
| Telefon: | 23466201 | |
| Vår ref.: |  | |

Møtebok Driftsstyret Apalløkka skole 25.09.24

​

**Sak 1/24-25**  **Godkjenning av møtebok fra 30.05.24**

Godkjent

**Sak 2/24-25**  **Godkjenning av dagsorden**

Godkjent

**Sak 3/24-25** **Velkommen m/ presentasjon av driftsstyremedlemmene**

Presentasjonsrunde gjennomført. Det er kun én ny elevrepresentant i driftsstyret. Resten av medlemmene er de samme som forrige skoleår.

**Sak 4/24-25**  **Hva er et driftsstyre, gjensidige forventningsavklaringer**

Rektor viste en presentasjon som er vedlagt her. Denne forteller blant annet om hva som er driftsstyrets oppgaver.

**Sak 5/24-25 Budsjettstatus 2024**

Månedsrapport for juli og august ble vist fram og her ser man at vi styrer mot 0. Det har vært en noe høy aktivitet første halvår og nå i høst er dette justert ned. Det har en positiv effekt og vi ser at det nå er realistisk at vi vil klare å styre mot 0 ved årsslutt.

**Sak 6/24-25**  **Status strategisk plan**

Rektor orienterte kort om at det også denne høsten er kvalitet som er overskriften i strategisk plan. For å realisere LK20 og samtidig møte elevenes behov er satsingene dette skoleåret inkluderende praksis, tverrfaglighet, mer praktisk og utforskende opplæring, å øke de grunnleggende ferdighetene og få en felles vurderingspraksis i tråd med læreplanen. Som tidligere har vi også en kontinuerlig satsing på elevmedvirkning. Skolen er dette året med på følgende eksterne satsinger: Skaperskolen, to ulike vurderingsnettverk og Trygg av natur.

**Sak 7/24-25 Nytt fra skolens ledelse**

Ansettelser: Det er ansatt syv nye lærere, en ny miljøarbeider dette skoleåret og en lærer som er ansatt fram til nyttår.

Status oppstart av skoleåret: 444 elever er på plass, periode 1 av 5 dette skoleåret er over når høstferien begynner. Den har hatt overskriften «Team Apalløkka». Skolegensere er bestilt til alle nye elever og ansatte, kartlegginger og nasjonale prøver er gjennomført, 8. og 10.trinn har vært på overnattingstur, Apalløkka fritidsordning har startet opp igjen to ettermiddager i uka. Vi har startet opp arbeidet med de ulike satsingene det er referert til i sak 6/24-25. Skolen har hatt besøk og holdt noen foredrag der innholdet er elevmedvirkning i praksis og det å bygge et godt læringsmiljø. Det er også gjennomført tre foreldremøter og i tillegg bli-kjent-samtaler for kontaktlærere og foresatte på 8.trinn. Ledelse og ansatte opplever at det har vært en god skolestart. Rett etter høstferien gjennomføres første valgfagsperiode.

Orientering om eksterne samarbeidspartnere: Se sak 6/24-25

**Sak 8/24-25:**  **Nytt fra rådsorganene**

**FAU:** Første møte er avholdt og ny leder og nestleder er valgt. Arbeidsoppgaver gjennom året er fordelt.

**Elevrådet:** Første møte er avholdt og styre er valgt. Elevrådet hadde i den forbindelse en halv dag der tema var elevrådets arbeid og elevdemokrati i praksis. I tillegg hadde de ulike leker og aktiviteter for å bli godt kjent. Representanter fra elevrådet har allerede bidratt når vi har hatt eller vært på eksterne besøk for å snakke om elevmedvirkning.

**De ansatte:** Ansattrepresentantene fortalte at det har vært en god oppstart.

**Sak 9/24-25: Møtedatoer dette skoleåret**

Datoene foreslått i innkallingen ble noe endret da noen av dem kolliderte med andre møter for noen av representantene. Her er de nye datoene:

Onsdag 20.11.24

Torsdag 16.01.24

Torsdag 06.03.25

Mandag 26.05.25

**Sak 10/24-25: Eventuelt**

Ingen saker meldt.

Neste møte: Onsdag 20.11.24, kl 17.30-19.00